NORAKSTS

|  |  |
| --- | --- |
| 29.10.2020. | Nr.17/5 |

###### GROZĪJUMI JELGAVAS PILSĒTAS DOMES 2020.GADA 18.JŪNIJA LĒMUMĀ NR.11/4 “NOTEIKUMU “PAR PERSONALIZĒTĀS VIEDKARTES NOFORMĒŠANAS, IZSNIEGŠANAS, LIETOŠANAS UN DEAKTIVIZĒŠANAS VAI ANULĒŠANAS KĀRTĪBU JELGAVAS PILSĒTAS PAŠVALDĪBĀ” APSTIPRINĀŠANA”

(ziņo: I.Škutāne)

**Atklāti balsojot: PAR – 13** (A.Rāviņš, R.Vectirāne, V.Ļevčenoks, I.Bandeniece, D.Olte, A.Garančs, R.Šlegelmilhs, J.Strods, I.Jakovels, S.Stoļarovs, A.Eihvalds, L.Zīverts, A.Rublis), **PRET –** nav, **ATTURAS – 1** (G.Kurlovičs),

Saskaņā ar likuma “Par pašvaldībām” 12.pantu un 41.panta pirmās daļas 2.punktu,

**JELGAVAS PILSĒTAS DOME NOLEMJ:**

Izdarīt Jelgavas pilsētas domes 2020.gada 18.jūnija lēmuma Nr.11/4 “Noteikumu “Par personalizētās viedkartes noformēšanas, izsniegšanas, lietošanas un deaktivizēšanas vai anulēšanas kārtību Jelgavas pilsētas pašvaldībā” apstiprināšana” pielikumā (turpmāk – noteikumi) šādus grozījumus:

1. Svītrot noteikumu 7.punktā skaitļus un vārdus “no 7 (septiņu) gadu vecuma vai no 6 (sešu) gadu vecuma, ja persona uzsāk pamatizglītības ieguvi”.
2. Papildināt noteikumu 8.1.punktu aiz vārda “segšanai” ar vārdiem un skaitli “kā arī bērniem līdz pamatizglītības ieguves uzsākšanai, neatkarīgi no to deklarētās dzīvesvietas, izņemot noteikumu 8.1.1punktā noteikto”.
3. Papildināt noteikumus ar 8.1.1punktu šādā redakcijā:

“8.1.1 Jelgavas pilsētas pašvaldības izglītības iestāde, kas īsteno pirmsskolas izglītības programmu – bērniem, kas attiecīgajā izglītības iestādē apgūst pirmsskolas izglītības programmu”.

1. Aizstāt noteikumu 8.3.punktā skaitļus un vārdus “8.1. un 8.2.punktam” ar skaitļiem un vārdiem “8.1., 8.1.1 un8.2. punktam”.
2. Papildināt noteikumu 9.punktu aiz vārdiem “ja tā” ar vārdiem “uzsākusi pamatizglītības ieguvi, bet”.
3. Papildināt noteikumu 11.punktu ar teikumu šādā redakcijā:

“Personas, kura nav uzsākusi pamatizglītības ieguvi, fotografēšanu neveic.”

1. Izteikt noteikumu 1.pielikuma 4.1.punktu šādā redakcijā:

“4.1. personas krāsaina fotogrāfija (2,5 x 3 cm) (noteikumos paredzētajos gadījumos)”.

1. Papildināt noteikumu 3.pielikuma tabulas aili “Datu apstrādes mērķis” ar teikumu šādā redakcijā:

“Personas autorizācija, elektronisko datu par pakalpojumiem, kas saistīti ar konkrēto personu, glabāšana.”

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2020.gada 29.oktobrī